মহম্মদ সেলিম
মহম্মদ সেলিম (৫ই জুন ১৯৫৭) একজন ভারতীয় রাজনৈতিক ব্যক্তিত্ব। যার প্রপিতামহের বসতি ছিল তদানিন্তন আসামের অন্তর্গত সিলেট (বর্তমান বাংলাদেশ) জেলায়। তিনি সিপিআই(এম) পশ্চিমবঙ্গ রাজ্য কমিটির বর্তমান সম্পাদক। সেলিম ২০১৫ সালে ২১ তম বিশাখাপত্তনম পার্টি কংগ্রেসে ভারতের কমিউনিস্ট পার্টি (মার্ক্সবাদী) দলের পলিটব্যুরো সদস্য নির্বাচিত হন। তিনি ভারতের ১৬ তম লোকসভা নির্বাচনে রায়গঞ্জ লোকসভা কেন্দ্র থেকে সাংসদ হিসেবে নির্বাচিত হন। এর পূর্বে ১৪ তম লোকসভায় তিনি কলকাতা উত্তর পূর্ব লোকসভা কেন্দ্র থেকে সাংসদ ছিলেন।